Downloaded from YTS.MX
Official YIFY movies site: YTS.MX
PREMA ISTINITIM DOGAĐAJIMA
Molim vas.
Ima dovoljno ribe za sve.
-Moraš me prvu uslužiti. -Ne, ja sam došla prva.
Ekah, usluži me. Živim daleko.
Znam tko je došao prvi, a tko zadnji.
Ovako ćemo: tko stane u red, dobit će više ribe.
Da.
Koliko trebate?
18 000?
Danas smo dobro poslovali.
Uzmi tisuću. Kupi si nešto.
-Tata! -Uzmi!
Zadrži. Tebi je potrebnije.
Moja „mala majka”.
Ovaj će posao propasti bez tebe.
Hvala ti.
Idemo kući.
Majko.
Oprosti.
Vode.
Čemu taj pogled, tata?
Jer je riba dobro pečena.
Ukusna je.
Znaš li zašto sam ti dao ime Ekah?
Da, tata.
Zašto smo ti dali to ime?
Jer se tako zvala tvoja majka.
Kad te pogledam, vidim samo svoju majku.
Iste ste.
Riba ti i zagori kao mojoj mami.
Tata!
Ne hranim li te,
tko će?
Želim da znaš da naš trud
nije uzalud.
Ljudi primijete.
Zatraži li tko tri najbolja ribara, pozvat će me.
Kad pozovu mene, i tebe će.
Dobro radiš.
Samo tako nastavi.
Da, tata.
Mogu li te nešto pitati?
Da.
Jesi li volio svoju majku?
Definitivno.
Jako sam je volio.
Voliš li moju majku?
Premlada si da shvatiš.
Kad odrasteš,
shvatit ćeš.
Razgovarat ćemo kad odrasteš. Čuješ li me?
Bez brige.
Jedi!
Mala majko.
Tata. Dobro došao.
Bravo, mama.
Bravo.
Daj mi kantu.
Daj mi je.
Tata.
Ne želim te ostaviti.
To ti se nikad neće dogoditi.
Nećeš služiti u tuđoj kući.
Učiteljica čeka svoju ribu. Požuri se.
Brzo, ne kasni.
Ekah.
Ekah!
Učiteljice.
Zovem te.
Donijela sam vam ribu.
Ova je riba premala.
Tako se uvijek kupuje.
Šališ se? Ova je riba mala.
Kupujem od Solomona. Trebao bi shvatiti.
Premalena je. Gle.
Evo.
Oprezno.
Učiteljica nije bila?
Bila je, tata.
Zašto si se zadržala?
Vidjela sam djecu kako pjevaju školske pjesme. Svidjelo mi se.
Koliko duguje Kikijeva mama?
6500, tata.
Idi po strica Lucasa.
Reci mu da brzo dođe. Idemo naplatiti taj dug.
Dobro?
Nemoj predugo. Čuješ?
Jučer sam posjetila Barbaru.
Uskoro bi mogla umrijeti.
-Ozbiljno kažeš? -Itekako.
Smrt je zove.
Uskoro će nas napustiti.
Tako obrazovana, a umrijet će?
Zvučiš kao da je obrazovanje važno.
Beskorisno je.
Uništava obitelji.
U školu idu samo lijeni i glupi ljudi. To je gubitak vremena i novca.
Svi obrazovani koje poznajem u ovom selu siromašni su.
Lisa!
Sigurna si?
Bih li ti lagala?
Dobro.
Nabrojimo. Lijeni Peter i dalje živi s roditeljima.
Bez novca.
I Joe. Ista stvar.
Pridružila im se budalasta Barbara.
Barbarin slučaj slama srce.
-Jako tužno. -Ritu da i ne spominjem.
Išla je u školu da uči, a završila je trudna.
Da! Rita!
-Rita! -Mama, znaš da mrzim školu.
Draže mi je biti ribarica nego ići u školu.
Ili se udati kao Rita.
Pametno razmišljaš, Andong.
Pametna si djevojka.
Kupit ću ti garri da ga možeš jesti s ribom.
Mama.
Mama!
Tata!
Mama.
Mama! Tata!
Mama.
Tata! Mama.
Mama.
Ta…
Tata!
Solo…
kako si našao ovo prekrasno mjesto?
Ja sam ribar!
Ovdje je moj otac zaprosio moju majku.
Sviđa li ti se?
Da, jako je lijepo.
I…
što ćemo danas raditi?
Barbara, sviđaš mi se.
A to koliko mi se sviđaš,
samo kalkulator može reći.
Solo.
Koliko mi se sviđaš,
čak ni kalkulator ne može reći.
Gle…
Ne mogu zasnovati dobru obitelj ako nemam dobru ženu.
Ti si jedina žena koju istinski volim.
Svaki put kad ti pogledam u oči,
srce mi se topi.
Sviđaš mi se, Barbara.
Želim da mi budeš žena.
Budi moja žena. Možemo zasnovati dobru obitelj.
To mi je oduvijek bio san.
Da me zovu tvojom ženom.
Udat ću se za tebe.
-Znači, pristaješ? -Da!
Vidiš zašto mi topiš srce?
Hvala na predivnim cipelama. Jako mi se sviđaju.
Sve za tebe, ljubavi.
ISPRAVAK - DIKTAT
Učiteljice.
Što radiš ovdje?
Što je to?
Da vidim.
Što to ona govori?
„Jedno dijete,
jedan učitelj,
jedna knjiga
i jedna olovka mogu promijeniti svijet.
Ako jedan čovjek može uništiti svijet,
zašto ga jedna djevojčica ne bi
mogla promijeniti?“
Kako se zove?
Zove se Malala.
-Ekah. -Tata.
Što radiš?
Ovo je ubilo tvoju majku.
Jesi li jela?
Dobro.
Pomozi mi da se izujem.
Uštedio sam nešto novca.
Kupit ću ti novu posudu. Dobro?
Da dobro pečeš ribu.
Tvoj otac je posjetio prijatelja.
-Ekah. Jako si dobro dijete. -Da, striče.
Svi se ponose tobom.
Hvala, striče.
Da je jedan od moje trojice sinova marljiv kao ti,
bio bih vrlo sretan.
Tvog oca ovdje jako poštuju
zbog tebe.
Nemoj se promijeniti.
Idem na posao.
Ekah…
jesi li se ikad zapitala zašto su obrazovana djeca siromašna?
Lijeni su.
Razumiješ? Jako su lijeni.
Obrazovanje nije za žene.
Zapitaj se ovo.
Je li obrazovana osoba kupovala ribu od tebe
a da se nije cjenkala?
Siromašni su. Čak ih hranimo.
Istina.
Ostani kakva jesi.
Nemoj se promijeniti.
Neka te ne zavode obrazovanjem. To je loše za žene.
Shvaćaš li?
Idem raditi.
Ekah.
Andong.
Kako si?
Dobro sam.
Ekah. Moj se stric jučer vratio.
Kaže da u ponedjeljak krećem u školu.
Ne želim ići u školu. Smisli mi neki izgovor.
Mrzim školu.
Andong.
Žao mi je, moram ići. Razgovarat ćemo drugi put.
Zašto si prespavala?
Jučer si imala previše posla?
Dugo sam spavala.
Popravio sam motor.
Novi starter radi.
Ekah.
Ekah!
Jesi li dobro?
-Molim? -Gdje ti je otac?
Ekah!
Gdje ti je otac?
Daj mi moju ribu. Moram ići.
Ako ne možete čekati, idite.
Što si rekla?
Ako ne možete čekati, kupite drugdje.
Odlazim. Daj mi novac.
-Koji novac? -Nisam li ti platila? Vrati mi.
Molim vas, ne počinjite.
Niste mi dali novac. Ne možete me prevariti.
-Što? -Ekah!
-Nemojte se ljutiti. -Da nije tebe, otišla bih.
-Uslužit ću vas. Zaboravila je. -Samo zbog tebe.
-Shvatite. -Razumijem.
Kupila je ribu za 3000.
Dala ti je 5000. Vrati joj ostatak.
Čak ima i sitnoga.
Nemojte se ljutiti. Molim vas, shvatite.
Jeste li usluženi?
Usluži me!
Lucas.
Sule.
Dobro došli.
Mustapha. Kako ste?
Što je?
Daj mi moj novac.
Šalite se? Znate li koliko je sati?
Lucas, nisam se došao šaliti s tobom.
Ne možete sad tražiti naplatu.
Dao sam ti novac u isto vrijeme.
Uglavnom…
Mogu vam platiti tek sljedeći mjesec.
Nemam ga sad.
Prestani s glupim šalama.
Vidite li da se smijem?
Ne šalim se. Nemam novca. Sljedeći mjesec.
Lucas, ti si lažljivac.
Svaki dan prodaješ kraj mora.
Zar ste poludjeli?
Imate hrabrosti doći u moju kuću i vrijeđati me? Jesam li vama dužan?
-Je li? -Mustapha govori istinu.
Ne možeš me zavaljati kao Samuel Eto'o na nogometu!
Ako mi ne platiš…
bit ćeš mrtav.
Prijetite mi u mojoj kući?
Sule, gle…
Zažmirit ću.
Brojim do pet.
Budete li tu kad otvorim oči, kunem se…
jedan od vas je mrtav.
Jedan.
Dva.
Tri.
Četiri.
Pet.
Ne…
Sule…
Što je ovo? Ne znaš se šaliti?
Ti si moj brat. Riješimo to kao muškarci.
Riješimo to kao braća.
Zašto?
Brate moj, bit ćeš mrtav ako mi ne vratiš novac.
Dobro.
U džepu mi je.
U džepu.
Riješimo ovo kao braća. Molim te.
Koliko ima?
Četiri tisuće.
Četiri tisuće?
Duguješ mi 70 000.
Sule, to je sve što imam. Molim te, daj mi malo vremena.
To je sve što imam.
Moraš mi isplatiti sav novac.
Bi li uzeo drva?
Što?
Ne bi više trebao kupovati drvo.
Časna riječ.
Evo drva.
Popij dok je još vruće.
Izliječit će ti kašalj. Popij.
Pij.
Nešto nije u redu?
Muči li te što? Izgledaš zabrinuto.
Nesporazum s onom ženom ne bi te smio uznemiravati.
Dobro?
Imala si previše posla.
Zbunila si se.
Svakom se može dogoditi.
Razumiješ li? Ne brini se. Popij.
Pij dok se ne ohladi.
Pij.
Želim ići u školu.
Škola nije za ribare poput nas.
A ti si žena.
Nije pametno.
Što će seljani reći?
Što će ti isti ljudi reći
kad krenem u školu i počnem zarađivati?
Puno.
Nitko iz ove kuće ne bi morao dan i noć ribariti.
Život bi nam se zauvijek promijenio.
Solo.
Slijepac ne može voditi slijepca.
Ribolov je za mlade.
Dobro.
Što će se dogoditi kad ostarimo i ne budemo mogli u ribolov?
Bog nas je blagoslovio samo jednim djetetom.
Djevojčicom.
Bog nas je blagoslovio ribolovom.
Ne možemo to promijeniti.
Ne slažem se.
Moja mala majko.
Kažeš da želiš ići u školu.
Pitala si me
volim li tvoju mamu.
Želiš li znati?
Želiš li?
Nikad se nisam volio.
Svu svoju ljubav i pažnju…
dao sam tvojoj majci.
Kad su moja majka i brat Lucas
pokušali reći nešto loše o njoj,
Izbacio sam majku iz kuće.
Nitko ne voli mamu više od mene.
Nitko.
Ni Bog.
Čak ni ti.
Ne voliš je više od mene.
Čini se da ju je obuzeo vrag.
Počela je razgovarati sa mnom kao luda.
Moj zaručnik
prihvatio je platiti svaki novčić koji si potrošio na mene,
s kamatama.
-Vratit ću ti novac. -Ne smiješ to govoriti.
Neću ovo prihvatiti.
Ti si moja žena!
Pokušaj razumjeti.
Molim te, pusti me.
Je li to zasluga obrazovanja?
-Taj te čovjek ne voli. -Prestani!
Izgledam li kao dijete? Poučavao bi me o ljubavi?
Ovo je mjesto ludnica!
Ne želim da se ona guši u ovom ludilu.
Prije bih umro
nego ti dao da ponoviš njezine pogreške.
Ništa od toga. Čuješ me?
Čuješ li me?
Neće se ponoviti.
Ništa od toga.
Ekah.
Andong.
Žao mi je.
Hvala.
I meni je žao.
Gdje ti je majka?
Izašla je.
Nisi rekla da ne bi u školu?
Jučer je došao moj stric.
Napravio je strku oko toga.
Oko čega?
Kad je moj otac umro u ribolovnim vodama,
stric mi je obećao da će me poslati u školu.
Šalje novac za školarinu, ali moja mama ga troši.
Jučer, nakon svađe, kupio mi je dvije odore
i platio školarinu.
Kako je bilo?
Što?
U školi.
Bilo je dosadno.
Nisam imala pojma što učiteljica govori.
Jedan podijeljeno s dva.
Bila sam na nastavi, ali mislila na nas.
Kako smo bile slobodne i uživale u moru.
Koji su djelitelji broja šest?
Tko zna odgovor?
Bilo tko?
DJELITELJI
-Recite „jedan“. -Jedan.
Djelitelji broja šest. Počela sam s jedan.
Koji je sljedeći?
Dva.
-Tri. -Tri.
-Šest. -Šest.
Djelitelji broja šest…
Jedan, dva, tri, šest.
Naučili smo djelitelje broja šest.
A sad…
TROKUTI
Uzmi 300 i kupi si nešto.
-Hvala, tata. -Da.
-Idi kuhati, gladan sam. -Već sam skuhala.
-A odjeća? -Oprala sam je.
Idi kući i odmori se. Zaslužila si.
Idi kući i odmori se.
ŠTO JE POVIJEST?
Ako dječaku treba dva sata da raščisti hektar zemlje,
koliko će minuta za isti posao trebati četvorici dječaka?
ARITMETIKA
Ako dječaku treba dva sata da raščisti hektar zemlje,
koliko će minuta za isti posao trebati četvorici dječaka?
-Dva sata da raščisti hektar zemlje… -Trideset!
Tko je to rekao?
Ekah?
Čekaj! Ekah?
Dođi. Dođi na nastavu.
Mislila sam da si me zaboravila.
Ribe je sve manje. Sigurna si da je ovo za 2000 franaka?
Da.
Istresi u ovo.
Pazi.
Dobro.
U redu je.
Tvoj novac. Oprosti.
Ekah.
Tko te poučio računanju?
-Nitko. -Ekah, nemoj mi lagati.
Ne možeš mi reći da si naučila računati vraćanjem sitnoga kupcima.
Reci mi istinu.
Vi.
Ja?
Kako?
Svaki dan virim kroz daske da naučim.
Jesi li tako naučila računati?
Dobro.
Ako jednoj djevojčici treba jedan sat da opere 50 tanjura,
koliko će trima djevojčicama trebati da operu isti broj tanjura?
Dvadeset minuta.
Četvero ljudi stoji u redu.
John je tri metra iza Laure
i dva metra ispred Petera.
Paul je četiri metra ispred Laure.
Kolika je udaljenost između Petera i Paula?
Devet metara.
Zna li tvoj otac za ovo?
Dobro. Bok.
-Brate. -Da.
Trebam tvoju pomoć.
Trebam taj novac prije roka.
Lucas! 66 000.
Da imam toliko, Ekah bi dobila novu vršu za ribe.
Nemam toliko novca.
Ekin otac.
-Učiteljica Bihbih. -Da.
-Što radite ovdje? -Dobar dan.
Trebam li dopuštenje?
Nipošto.
Samo što ljudi poput vas izlaze samo u posebnim prilikama.
Došla sam da razgovaramo.
Samo nas dvoje.
Ako mu imate što reći, recite sad.
Ne obraćam se vama.
Učiteljice Bihbih, slobodno recite što želite.
Sjednite da vas ponudimo pićem.
Sjednite.
Ne treba, hvala.
Došla sam da razgovaramo o nečemu važnom u vezi s vašom kćeri.
-O mojoj Eki? -Da.
U mojoj obitelji ne varamo.
Riba koju dajemo vama ista je kao ona koju dajemo svima.
Sve je u redu.
Štoviše, još je bolje. Da.
Hvala Bogu. Popijte čašu palminog vina.
Ne treba. Hvala.
Ekah, g. Solomon,
mogla bi biti velika nada ovog sela.
Sve ovo vrijeme dok poučavam,
nisam znala da Ekah viri kroz rupu da uči.
-Moja je Ekah došla u vašu školu? -Da.
-Moja Ekah. -Da.
Dobro je što sam danas postavila neka teška pitanja,
a ona je odgovorila.
G. Solomon…
da budem sigurnija, postavila sam još pitanja
i na sva je odgovorila.
Vaša je kći
dar za vašu obitelj.
Jeste li vi skrenuli?
Ne šalim se.
Itekako sam ozbiljna.
Upišite je u školu.
Mogla bi imati koristi i prilika od ljudi u školi.
G. Solomon…
Brate.
Zašto nesreća uvijek dolazi tebi?
Opet i opet. Prvo Barbara.
Sad Ekah.
Zašto?
Moja je kći išla u školu?
Moja Ekah?
-G. Solomon… -Hej!
Što je?
Stalno ta škola.
Da je tako dobra, ne bi bila ovako odjevena.
Izgledaš kao Pinokio. Gluposti. Sjedni!
Brate!
Tata!
Želiš biti kao majka?
-Ne! -Želiš biti tvrdoglava?
Lezi!
Rekao sam, lezi!
Lezi!
Ne, tata, molim te!
-Opet ćeš ići u tu školu? -Ne.
-Hoćeš li? -Nikad.
-Ne čujem te! -Nikad više!
-Hoću li te opet vidjeti u toj školi? -Nikad. Obećavam!
-Ne čujem te. -Obećavam, tata!
-Jesi me čula? -Da, tata.
Solo, ti si snažan čovjek.
Ti si snažan čovjek.
Solo, ti si snažan čovjek.
Bihbih!
Učiteljice!
G. Solomon.
Želim vas upozoriti da se klonite moje obitelji.
Svoje ludilo nosite drugamo.
Jeste me čuli?
Čujete li?
Ne ubacujte svoje ludilo u glavu moje kćeri.
Volim je takvu kakva jest.
Neću više upozoravati.
Ovo mi se ne sviđa.
Pogledaj si leđa.
Postaješ previše tvrdoglava.
To mi se ne sviđa.
Mala majko, boli li?
Boli li?
Oprosti.
Jako mi je žao, mala majko.
Čuješ li?
Žao mi je.
-Kako je bilo u ribolovu? -Dobro.
Ekah danas nije išla s tobom.
Jako me razljutila, pa sam je istukao.
Jako sam je istukao.
Vidio sam. Ispravno si postupio.
I ja tučem svoje dečke kad su tvrdoglavi.
Usidri kanu s druge strane.
-Lucas. -Da?
Kad se sjetim što mi je Barbara učinila,
a moja kći pokušava učiniti isto, to mi se ne sviđa.
Ne sviđa mi se.
Nisam znao da u meni ima još toliko ljutnje.
Bez brige, Solo.
Gle.
Dobro pazi na tu malu.
Ne dopusti joj da postane poput Barbare.
Na tvom bih mjestu oskvrnuo Barbarin grob.
Nauči je lekciju.
Gospodine. Dobro došli.
Hvala.
Kako se snalazite u školi?
Sve ide dobro dok vas nema.
Fino.
Gospođo Bih.
Znate da je ova škola
nastala znojem, suzama i krvlju.
Silno sam se borio da ovim ribarima
omogućim da utemelje ovu školu.
Učinit ćemo sve da im se ne zamjerimo.
Dobro?
Naravno. Hoćemo.
Rekli su mi da je djevojčica Ekah
pohađala nastavu bez očeva dopuštenja.
-Mogu objas… -Još govorim.
Nećemo se sukobljavati s ovim ljudima.
Nijedno dijete neće ući u ovu školu
bez pristanka roditelja.
Jeste li razumjeli?
Izabrao sam vas za učiteljicu ove škole
ne zato što ste bili najpametniji
nego zbog strogoće.
Preklinjem vas.
Nemojte da se predomislim.
Je li to jasno?
-Jasno, gospodine. -Fino.
Što ste htjeli reći?
Ništa, gospodine.
I mislio sam.
Kako su djeca? Pripremaju li se za ispite?
Dajem sve od sebe, gospodine.
Možete se vratiti.
Ako dječaku treba dva sata da raščisti hektar zemlje,
koliko će minuta trebati četvorici dječaka
za isti posao?
Ako dječaku treba dva sata da raščisti hektar zemlje,
koliko će minuta trebati četvorici dječaka za isti posao?
Tata, dobro došao.
-Popila si lijek koji sam ti pripremio? -Da.
Jesi li skuhala jelo?
Da, tata.
Sve sam odradila.
I pokrpala nekoliko mreža.
Mislim da sutra mogu s tobom u ribolov.
Podgrij mi hranu, gladan sam.
Topla je.
Znala sam da ćeš se sad vratiti.
Ali trebaš se oprati prije negoli ti poslužim hranu.
U kupaonici ima tople vode.
Dobro.
Naprijed!
Ekah.
-Učiteljice. -Što radiš ovdje?
Molim vas, želim učiti.
Ne mogu te poučavati.
Ne mogu ti pomoći.
Ne smiju nas vidjeti zajedno.
Žao mi je, ne mogu.
Kažu da oni koji idu u školu mogu promijeniti svoju obitelj.
-Učiteljice, pomozite mi. -Probudi se!
Ne moraš klečati da bih ti pomogla.
Stvarno ti želim pomoći.
Ali to nije u mojoj moći.
Ne želiš da izgubim posao, zar ne?
G. Mustapha.
Hej.
-Kako ste? -Jesi li donio novac mog brata?
G. Sule, pozdrav.
Jesi li donio moj novac?
G. Sule.
Vi ste dobar čovjek.
Dobar čovjek poput mene.
Zato sam došao k vama.
Da smislimo jednokratno rješenje.
Lucas.
Prošlo je mnogo dana, a još mi nisi vratio novac.
-Točno. -Misliš da sam glup?
Ne.
-Mogu pozvati svoje dečke da te prebiju. -Da.
Vrijeme je da dopustim Mustaphi da se obračuna s tobom.
Da.
G. Sule…
želim vam nešto reći.
Molim vas, samo me saslušajte.
Ovo što ću vam reći bolje je od novca.
Zbilja, Lucas?
Misliš da smo budale?
Nismo blesavi.
Kunem se. Sule, želi nam prodati drva.
Ne želim vam prodati drva. G. Sule, gledajte.
Imate dobro srce.
Imate dobro srce. Poput srca Isusa Krista.
Poput Isusa Krista?
-Kažeš da sam Isus Krist? -Ne.
Htio sam reći da imate dobro srce poput proroka Muhameda.
Obojica imate srce poput proroka Muhameda.
To sam htio reći.
Dobro.
Kažeš da imam srce.
-Poput proroka Muhameda? -Da, to je istina.
Srce poput svetog proroka Muhameda.
Dobro.
Što je bolje od novca?
Stani.
Želim da razgovaramo nasamo. Samo za naše uši.
Vrlo osobno.
Lucas.
Sklopili ste dobar posao?
MNOŽENJE
Tko će nam ovo riješiti na ploči?
Zna li tko?
Može li tko doći pred ploču i riješiti ovu jednostavnu jednadžbu?
Tjednima ovo učimo.
To će vam biti na ispitima sljedeći tjedan.
Može li tko ovo riješiti na ploči?
Poučavala sam vas tomu.
Svatko bi to trebao znati riješiti.
Svi na koljena!
Laka jednadžba.
Poučila sam vas, a nitko se ne sjeća. Pokažite ruku!
Da vidim ruku!
Sljedeći…
Daj ruku.
Barbara.
Rano si se vratila.
-Kako su prošli ispiti? -Ne zovi me Barbara. Zovi me Barbie.
Dobro. Oprosti.
Dobro si napisala?
Ima li hrane?
Ima, ali još je hladno.
Očekuješ da se vratim iz škole i jedem hladno?
Čekaj da zašijem lače. Podgrijat ću ti jelo.
Ne kaže se „lače“.
Hlače.
Lače.
Hlače!
Kako ne razumiješ nešto tako jednostavno?
Kažu da je nepismenost brat ludila.
Nikad. Mojoj kćeri se to ne smije dogoditi.
Mojoj kćeri ne.
Gluposti.
Tko je sad budala?
Ja sigurno ne.
Lače.
Lače!
Ekah.
Što radiš ovdje u ovo doba?
Rekoh ti da nas ne smiju vidjeti zajedno.
Da, učiteljice.
Zašto si onda došla, i još sama?
Zbog ovog.
Što je to?
„Jedno…
dijete…
jedan učitelj…
jedna…
knjiga…
i jedna olovka…
mogu promijeniti svijet.
Ako jedan čovjek može
uništiti svijet,
zašto ga…“
Da vidim.
Znaš računati, ali zaostaješ u čitanju i sricanju.
Učiteljice. Molim vas, poučite me.
Rekla sam ti da ne možemo.
Učinit ću što god želite.
Ovako zvuči.
Ovo je…
Sjećaš li se ovoga?
Dobro.
Zajedno daju…
Ovako namjesti usta…
RIBA
Dobro.
„Jedan učitelj,
jedna knjiga,
i jedna olovka
mogu promijeniti
svijet.“
-Dobro. Nastavi. -„Ako jedan čovjek može
uništiti svijet,
zašto ga jedna djevojčica
ne bi mogla promijeniti?“
Super!
Dobro je.
Dođi.
Tako sam sretna.
Pročitala si.
To! Dođi.
Tako sam sretna.
Odlična si. Super!
„Ako jedan čovjek može uništiti svijet,
zašto ga jedna djevojčica ne bi mogla promijeniti?”
Što si radila?
-Ja? -Da, ti.
Što si radila?
Namještala sam krevet.
Idem na sastanak dok nije počela kiša.
Razumiješ? Vratit ću se.
Završila si?
Pregledat ću kad se odmorim.
-Učiteljice? -Da?
Smijem li nešto pitati?
Pitaj.
Ova djevojčica.
Malala?
Malala Yousafzai pakistanska je djevojčica.
Postala je zagovornica obrazovanja djevojčica,
čak i kad je bila vrlo mlada.
Zbog toga je talibanska teroristička skupina
protiv nje objavila prijetnju smrću.
Poznata je po svojoj usredotočenosti,
odlučnosti i želji da se svaka djevojčica školuje.
Taj san nije prestao
ni nakon što ju je teroristička skupina nastrijelila.
Rekla je:
„Kad cijeli svijet šuti…
i jedan glas postaje moćan.”
Ekstremisti se boje knjiga i olovaka.
Moć obrazovanja plaši ih.
Boje se žena.
Ekah.
-Dođi. -Ekah.
Ekah!
Gdje je Ekah?
-Gdje je Ekah? -Kakva je ovo glupost?
Ekah nije ovdje.
Mislite da sam se došao zafrkavati?
Gdje je moja kći?
Ekah nije ovdje.
Bihbih?
Bihbih!
Gdje je?
Znam da je tu.
-Pogledat ćemo u sobu. -Nitko ne smije u moju sobu!
Hej!
Ekah.
Nije ovdje, Lucas. Idemo kući.
Nije ovdje.
Tući ću te dok ne nestanu loši geni tvoje majke.
Što ste učinili?
Ne poštujete me i dovodite ovu ustanovu u opasnost?
-Gospodine, ovo je dijete drukčije. -Pa što?
Slušajte me.
Nećemo ugroziti ovu školu i budućnost ostale djece
zbog jedne djevojčice. Jeste me čuli?
Slušajte. Ponavljam: nećemo!
-Nisam je ovdje pou… -Koga briga gdje ste je poučavali?
Koga briga?
Vidim da više volite tango s onom malom ribaricom
nego interese ove ustanove.
Dovde mi je vašeg neposluha!
Podnijet ću žalbu protiv vas inspektoru osnovnog obrazovanja.
Na temelju čega?
Ona je dijete kao i svako drugo. Došla mi je, ne jedanput ili dvaput.
Ima pravo na obrazovanje kao i svako drugo dijete.
Slušajte me.
Neću nasjesti na emocionalnu ucjenu. Jeste me čuli?
Više nećete raditi ovdje.
Iskoristit ću svaku moguću vezu
da vas uklonim dok ne uništite ovu školu.
Gluposti!
Bezobraznice!
Iskoristite sve svoje veze ako hoćete.
Što vi gledate? Pogled pred sebe!
Tikvani!
Ovo nije dobro.
Grozno je i škodi našem ugledu.
Ovo su loši rezultati.
Samo pokazuje koliko smo neozbiljni.
Dajem sve od sebe.
To očito nije dovoljno, gđo Bih.
Vidi se po rezultatima.
Pogledajte.
Užasni rezultati. Ni 12 točnih odgovora od 20 pitanja?
Ovo nas diskvalificira iz Bamende.
Nisam nimalo zadovoljan vama.
Žao mi je.
Strašno.
Čiji je ovaj?
Petnaest od 20?
To je dobro.
Ovo je jako dobro.
Zašto kažete da nema bistrih učenika? Jako dobar rezultat.
-To je Dianin ispit. -Da.
Daje nam tračak nade. Poradite s njom.
Ovo je jako dobro. Poradite s njom.
-Nažalost, ne možemo. -Zašto ne?
Ona je ribareva kći.
Taj je rezultat ostvarila na ispitu naših učenika.
Ali… i dalje može sudjelovati.
Bih.
Govorim li ja prebrzo ili vi presporo slušate?
Pravila su pravila i nećemo ih kršiti.
Učinite sve da pripremite prijavljeno dijete.
Sve!
Idemo u Bamendu!
Solo.
-Lucas, dobro došao. -Hvala.
Još ti nisu popravili svjetlo?
Ne.
Danas te nisam vidio na moru.
Ostao sam kod kuće da Eku držim na oku.
Zaključao sam je u sobu.
Dokad ćeš je držati na oku?
Dok ne nauči lekciju.
Kad će to biti?
Lucas.
Zašto sam tako nesretan?
Ne tražim nevolje,
ali stalno mi se događa zlo.
Solo.
Mislim da imam rješenje za problem s Ekom.
Molim te, reci mi.
Mislim…
da je trebamo dati nekomu tko će je bolje kontrolirati.
Na primjer?
-Bogu? -Ne.
Nađi joj muža.
Što si rekao?
Želiš da udam svoju Eku?
Ne. Nikad to ne bih učinio.
Razmisli.
Razmisli!
Moja Ekah?
Naša mala majka?
Da je udam u ovim godinama?
To je nemoguće.
Ako je udaš, više nećeš biti odgovoran za nju.
Ne bi se morao sramotiti kao u slučaju sa svojom pokojnom ženom Barbarom.
Razmisli.
Ne želim da je itko zlostavlja.
Sve prepusti meni.
Riješit ću to. Računaj na mene.
Slušaj, Solo. Sviđa mi se kako postupaš s Ekom.
Ti si snažan čovjek.
Jako snažan čovjek.
Naši pokojni roditelji sigurno se ponose tobom.
Bravo.
Moraš biti snažan.
Vjeruj mi.
Dobar dan, inspektore.
Dobar dan, g. Anang.
Nadam se da ste vi i vaša obitelj dobro.
Jako smo dobro.
Zovem vas zbog natjecanja u Bamendi.
Odredili smo datume.
Drago nam je što ćemo prihvatiti i predstavnika vaše škole.
Sljedeći tjedan.
Za devet dana.
Sve su oči uprte u nove škole, pogotovo u vašu.
Znam, gospodine.
U međuvremenu, inspektorat
vodi računa o prijevozu,
smještaju i povratku.
Hvala, gospodine.
Ugodan dan, g. Anang.
I vama. Hvala lijepa.
Tko je zvao?
Inspektor.
Je li sve u redu?
Prošli tjedan imali smo sastanak. Nahvalio sam školu.
Zato su sve oči uprte u nas.
Pogotovo zbog natjecanja Bamenda Brain Box.
Govoriš kao da djeca nisu spremna.
Nisu.
Nijedno.
Što ćeš sad?
Nisi si donijela čašu?
Dobro, Abang.
Počnimo ovime.
NZV.
Znaš li što znači NZV?
NZV.
Značenje NZV-a.
Pokušajmo nešto drugo.
A NZD?
Što znači NZD?
Što to znači?
To je akronim.
Matematički akronim.
Ne znaš što je NZD?
Ne znaš što znače NZV i NZD?
Dobro.
Da te pitam nešto vrlo jednostavno.
Reci mi…
kako glasi perfekt glagola „vidjeti“?
Viđati.
To je perfekt glagola „vidjeti“?
Isuse Kriste!
Znaš li napisati svoje ime?
Izgledaš zabrinuto.
Ta su djeca tikvani.
Totalni tikvani. Eto što su.
Nijedno ne može ni pokušati?
Nijedno. Ne znaju ni što znači NZV.
Pisano i usmeno dijeljenje da i ne spominjem.
Ako ih pitaš za perfekt glagola „vidjeti", reći će
„oči“.
Oči!
Zar je tako loše?
Jako je loše.
Onda bi trebao
nazvati odbor inspektora i reći im da još niste spremni.
To sad nije moguće.
Što ćeš učiniti?
Ne znam. Zbunjen sam.
Dušo.
Znam da si čovjek od poštenja,
ali trebao bi razmisliti
o onoj djevojčici… Eki.
Mislim da ti je ona as iz rukava.
Ne mogu vjerovati da si izustila takvu glupost.
Netko mora predstavljati školu na tom natjecanju.
Da.
Zato me i nazvao,
iako je natjecanje već u kalendaru,
a ja sam prošli mjesec bio na sastanku.
Želi da se službeno zna kako nisam uspio.
Neće se dogoditi.
Gluposti!
Znaš koji ti je problem?
Krutost.
Da, čista krutost.
Ili iskoristi tu djevojčicu Eku
ili se nosi sa sramotom što tvoja škola neće biti zastupljena na natjecanju.
Idem u kuhinju.
Nemoguć si!
Gospođo Bih.
Gospodine, je li sve u redu?
Nažalost, nije.
-Želite li ući? -Ne.
Razgovarajmo ovdje.
Kao prvo, dopustite…
da se ispričam zbog načina kako sam vam se obraćao.
Jako mi je žao. Bilo je to…
Shvatio sam koliku frustraciju
i čežnju osjeća učiteljica kad otkrije genijalno dijete
i pokušava utjecati na njega.
Gospodine?
Na prekretnici sam,
gospođo Bih.
Ili ćemo pobijediti…
ili ćemo sve izgubiti.
I dalje ne razumijem.
Ako biste mi rekli…
što mislite o toj djevojčici Diani?
Možete li…
jamčiti za nju?
Jako je dobra.
S njom sam prošla više gradiva od ostalih iz razreda.
Vrlo brzo uči.
Smijem li vas zamoliti
da zatražite pristanak njezinih roditelja?
Mislite li…
Je li to moguće?
Dat ću sve od sebe.
Hvala.
Hvala lijepa.
Shvatite.
Ne idemo na natjecanje samo radi sudjelovanja.
Moramo ostaviti nezaboravan dojam.
Naravno, gospodine.
Laku noć.
Ekah.
Tata.
Ja i moj brat Lucas…
odlučili smo da ćeš se udati za Alhajija Sulea.
-Zašto? -Bit ćeš njegova žena.
Njegova žena?
Zašto?
To se događa svakoj ženi. Sad si žena.
Ne, ja sam djevojčica.
Djevojčica tvrdoglava poput tebe nije više djevojčica.
Zrela si za brak.
Tata, molim te. Nikad više neću k učiteljici Bihbih.
Ekah.
Ovo ti je najbolje rješenje.
Svi znaju da je Alhaji Sule bogat.
Dobar je čovjek i dobro će se brinuti za tebe.
Kraj priče.
Tata, molim te.
Nisam spremna za dijete. Neću više biti tvrdoglava.
Nemoj me napustiti. Nikad neću ići u onu školu.
-Brate, idemo. -Tata.
Tata, molim te.
Tata, molim te, nemoj me napustiti.
Od sutra…
više neću biti tvoj tata.
Shvati.
Neću više taknuti knjigu!
Kunem se Bogom, neću ni pogledati učiteljicu Bihbih.
Tata, molim te!
Tata, nemoj mi to raditi.
Što hoćeš?
Želim vidjeti g. Solomona.
U ribolovu je.
Što će ti?
Ekah.
-Kako da ti još… -Molim vas.
Preklinjem vas.
Poslušajte me.
Bliži se natjecanje i ona ima priliku da pobijedi.
Nije tvoja učenica.
Znam.
Ali najvažnije je da je možemo prijaviti i onda će sudjelovati…
Ne.
E-n. Ne.
G. Lucas.
Može osvojiti 150 000 franaka
i dobiti mogućnost da se školuje u inozemstvu.
Razumijete li?
Učiteljice.
To su trikovi za djecu.
Zašto bi Eki dali 150 000, kad ih možeš zadržati za sebe?
Odlazi. Ne remeti mi više mir.
Učiteljice, molim vas, ne ostavljajte me ovdje!
-Ekah! -Zaključali su me u sobu.
-Jesi li to ti? -Ja sam.
Zašto ste je zaključali?
Ni makac.
-Zašto ste je zaključali? -Ne tiče te se.
Nitko te nije zvao.
G. Lucas, ovo je barbarstvo!
Učiteljice Bihbih, spasite me!
Ne želim se udati!
Ne možete to raditi! Ima samo 12 godina. Lucas…
Hej!
Vodim ovaj kvart.
Tu me se boje i poštuju me.
Kažem li komu da skoči, skočit će.
Kažem li im da jedu smeće, učinit će to bez oklijevanja.
Nemoj mi dolaziti ovamo i govoriti što da radim.
Ovo te se ne tiče. Odlazi.
Jedan.
Dva!
Lucas, ne možete je udati!
Ima samo 12 godina. Ne mogu to prihvatiti!
Ne mogu to prihvatiti! Ne možete udati Eku!
Ne možete. Ovo je barbarski! Ne mogu to prihvatiti.
Samo se usudi prijeći crtu.
Prijeđi.
Što je?
Bok.
Gospođo Bih, recite mi nešto dobro.
Zatvorili su je i predat će je mužu.
O, Bože!
Koliko ima godina?
Dvanaest.
Isuse Kriste!
Kako ljudi mogu biti tako zli?
Postoji li još takvo barbarstvo?
Njima je to normalno.
Većina djevojaka ne smatra to pogrešnim.
Najviše me tišti koliko žarko žele zatrti takav san.
Kažu…
da je neznanje skupo.
Što ćemo sad?
Ne mogu razmišljati, gospodine.
Mogu li dobiti malo vode?
Naravno.
Učiteljice Bihbih!
Što je sad?
-Pretražite kuću. -Jeste li poludjeli?
Pisni još jedanput…
i bit će problema!
Ekah nije ovdje. Dosta mi je ove brutalnosti.
-Prestanite me sramotiti. -Ne provociraj me!
Rekla sam da Ekah nije ovdje.
Rekla sam da nije ovdje. Izađite iz moje kuće.
Rekla sam da izađete!
Bihbih, moj brat Sule mora dobiti svoju mladenku.
Lucas.
Idemo dok Ekah nije predalako pobjegla.
Saznam li da si joj pomogla da utekne iz ovog braka,
zatvorit ću tvoju školu.
Jasno? Zatvorit ću je!
Andong.
-Zdravo. -Jesi li vidjela Eku?
Vidjela sam je kako trči prema moru.
Dobro.
Prevezi me preko.
Petsto.
Dobro, idemo.
Kanu je prazan.
Da dodam još 500?
Mladiću!
Kako si?
-Dobro. -Jesi li vidio Eku?
Eku?
Da, Eku. Popularna je.
Solomonovu kćer?
Otišla je.
Lucas, rekao sam ti.
Moramo prijeći. Nemamo vremena.
-Mladiću! -Da, gospodine.
Kako se zoveš?
Kum Peter.
Poznaješ li me?
Da, brate.
Dobro razmisli.
Siguran si da je Ekah otišla?
Ili se skriva tu negdje?
Prešla je, gospodine. S drugom kanuistom.
Josephom.
Znaš li jednog drugog kanuista,
mislim da se zove Efofa?
Da, brate.
Što mu se dogodilo?
Izboden je.
Zašto?
Brate, ne lažem. Prešla je.
Otišla je.
Zašto me tako gledate? Ne lažem.
Otišla je.
Kunem se. Ako lažem, neka moju majku udari grom.
Lucas.
Što radite?
-Što radite? -Skini se.
Skini se.
Ako vam kažem da nisam zbunjen, lagao bih.
I ja.
Mnogo ćemo izgubiti ako ne budemo sudjelovali.
Izrugivat će nam se ako pošaljemo nedorasla kandidata.
Završimo li zadnji,
sljedeće tri godine ne smijemo se natjecati.
Kakvo čudo trebamo očekivati
da nas predstavi bar prosječno?
Ekah više ne dolazi u obzir.
Jučer se udala.
Što?
-O, Bože. -Neobjašnjivo je, gospodine.
Završila je poput ostalih.
-Žalosno. -Ali imamo još dvije mogućnosti.
Prva će biti čudo.
Dobro.
A to je?
Uvjerimo Alhajija Sulea da upiše Eku u školu.
To bi bilo zapanjujuće.
A druga?
Što ako ne sudjelujemo?
Izaberi jedno.
Počiniti zločin,
nadati se čudu ili…
izgubiti školu.
Sule.
-Lucas. -Dobro jutro.
Kako si?
-Dobro. Kako ste? -Sve je u redu.
Dobro.
Sule.
Kako je prošlo?
Dobro je prošlo.
Lucas.
Ekah me dovela do vrhunca.
Dao si mi slatku curu.
Mogu je imati cijeli dan. Bez odmora.
Jako je slatka.
Imala je okus svježeg kakaa pomiješanog s palminim uljem.
Nisam li vam rekao? Rekao sam vam.
Nisam izašao iz kuće tri dana.
Vino je preslatko.
-Ne mogu nikamo. -Sule.
-Bio si dobar prema meni. Vratit ću se. -Dobro.
-Imam dar za tebe. -Dobro. Pričekat ću.
Lucas.
Uzmi ovo.
To je za tebe.
Sule. Hvala.
-Dobro si otplatio dug. -Hvala.
Kad mi daš nešto lijepo, moram ti uzvratiti uslugu.
Hvala.
-Dobar si brat. -Dobro.
Što radiš ovdje?
Tata.
Svaki dan me siluje.
Suprug ti je.
Tata, preklinjem te.
Molim te, oprosti mi za sve što sam ti skrivila.
Ne diži ruke od mene.
Tata, ja sam. Ekah.
Tvoja mala majka.
Zna li ti muž da si tu?
Vrati se mužu.
Muž te neće ubiti. Čuješ li me?
Čuješ li me?
Vrati se!
Solomone!
Solomone, ovdje sam.
Sule.
Što je opet? Što je?
Solomone, misliš li da sam glup?
Rekao sam vam da nisam budala.
Nitko me ne može izigrati.
Zašto mi govoriš kao luđak?
Jesi li me upravo nazvao luđakom?
Jer ti sad mogu pokazati pravo ludilo.
Stalno ovdje tražiš svoju ženu.
Ona je pod tvojom skrbi. Ne mojom.
Sule nije glup.
Lucas!
Lucas! Tu sam!
Dat ću ti dva uvjeta.
Dva uvjeta.
Prvi…
Ti i tvoj brat vratit ćete moju ženu.
Drugi uvjet…
Vrati mi sav novac koji si uzeo od mene.
Ako to ne učinite, padat će glave.
Sule, dođi.
Dođi.
Nisam li ti rekao da dođeš k meni pa ću riješiti problem ako postoji?
-Zašto si ga donio mom bratu? -Ne.
Idi, dovest ću je.
Ne.
Ne vjerujem.
Ne odlazim bez svoje žene.
Sule, što se događa? Ne razumijem.
Što je bilo?
-Ništa, on je… -Ništa?
Jesi li rekao „ništa”?
Tebi je 130 000 ništa?
Dugovao mi je 64 000.
Onda je od mene pozajmio još novca
i dao mi tvoju kćer kao zalog.
Časna riječ.
Ako ne vidim svoj novac ili svoju lijepu ženu,
sada i ovdje,
-ubit ću ga. -Tako je.
Lucas.
Lucas!
Prevario si me.
Iskoristio si moju kćer da otplatiš dug?
Lucas!
Iskoristio si moju kćer da otplatiš dug?
Idi kući. Sredit ću ovo.
Nije strašno.
Nije strašno?
Daj mi da ga zakoljem.
Andong.
Što je?
Ekah je u Pa Juhu.
-Andong. Što je? -Ekah je u Pa Juhu.
Striko Solomone!
Striko Solomone.
Striko Solo!
-Striko Solo! -Andong.
-Što je? -Ekah.
Moja Ekah?
Gdje je?
-U Pa Juhu! -Je li dobro?
Koji broj treba pomnožiti s četiri
da dobijemo 44?
Jedanaest.
Točno.
Gđice Diana, Fred napravi dva trbušnjaka u siječnju,
četiri u veljači,
osam u ožujku,
šesnaest u travnju.
Nastavi li tako,
koliko će trbušnjaka Fred napraviti u svibnju i lipnju zajedno?
Devedeset šest trbušnjaka.
Trideset dva
u svibnju i…
šezdeset četiri u lipnju.
To je točno.
Derick, koliko dana i sati zbrojeno daju 200 sati?
Osam dana i osam sati.
Točno. Dobro.
Regija.
Netočno.
Sedamsto devedeset pet.
-1961. -Točno.
Netočno.
Sto osamdeset stupnjeva.
Točno.
Sad će svaki kandidat
postaviti pitanje pitanje protivniku.
Ako kandidat odgovori na pitanje protivnika,
a ovaj ne odgovori na pitanje drugog kandidata,
taj će kandidat pobijediti.
G. Derick, vaše zadnje pitanje gđici Eki.
Točno ili netočno? Naziv „teddy bear” koristi se za plišanog medvjedića.
Naziv potječe od predsjednika Theodorea „Teddyja“ Roosevelta,
koji je jednom oslobodio medvjedića.
Točno.
Tako je.
Točno.
Gđice Ekah.
Vaše pitanje za Dericka.
Gđice Ekah?
Najmlađa žena koja je dobila
nagradu za mir.
Tko je najmlađa žena koja je dobila Nobelovu nagradu za mir?
G. Derick?
Ništa?
Koji je odgovor, Ekah?
Malala Yousafzai.
To!
Zamisli!
Rođena je u Pakistanu.
Rekla je da…
djevojčice treba obrazovati.
Pucali su joj u glavu 2012.
Ali nije umrla.
To je točno, gđice Ekah.
Imamo pobjednicu!
Gđica Diana Ekah.
Moja Annabel mora ići u školu.
To!
Zovem se Diana Ekah.
Imam 12 godina.
Udali su me jer…
jer…
jer sam htjela ići u školu.
Znam da me moj otac voli.
U mom kraju ribari
ne vjeruju u obrazovanje djevojčica.
Ne mogu vjerovati da sam bila najbolja.
Da.
Najbolja.
Najbolja studentica u ovakvoj školi?
Hvala, Bodian Tech.
Velika mi je čast.
I hvala Udruzi za pomoć djeci Nnlom Nnam
što je vjerovala u mene.
BODIAN TECH VOĐE VOĐA
Većina vas zna moju priču.
Pošto sam od zabačene plaže Menchuma došla do ove govornice,
sad mogu reći da pravi snovi
nadilaze želje i maštu.
Gore kao užaren ugljen.
Preplavljuju svaki živac
u našem tijelu radi te strastvene neumoljivosti.
A Bog,
u svojoj veličanstvenosti,
uvijek šalje jednu osobu,
spremnu izgarati s vama
kako biste ostvarili svoj cilj.
Hvala…
učiteljice Bihbih.
Što ste bili moja svjetlost na mjestu bez svjetlosti.
Ovo posvećujem vama.
Neka vaša duša počiva u miru.
Malala je rekla:
„Na svijetu postoje dvije moći.
Prva je
mač.
Druga je olovka.
Postoji i treća moć,
jača od oboje.
Moć žena.“
Čestitam, Bodian Tech, i čestitam svima na diplomiranju!
Hvala.
Hvala svima. Hvala.
Hvala. Čestitam na diplomiranju!
Vidimo se na drugoj strani!
Prijevod titlova: Tomislav Šimunić